

Sõudmine: Pajusalu ja Rõndina võidukad Valgevenes29.05.2007
Eesti noortekoondis võistles läinud nädalavahetusel „Sõpruse” regatil Valgevenes ning naaseb sealt ühe kuldmedaliga. Brestis toimunud rahvusvahelisel noorteregatil startisid kuni 18-aastased sportlased. Mõlemal päeval oli kavas 2000 meetri distants ning lisaks ühe-ja kahepaatidele sõideti ka paarisaeru neljapaatidel.
Säravaima tulemuse eest hoolitsesid mullused juunioride maailmameistrivõistluste paarisaeru kahepaadi kuldmedali saanud pärnakas Kaisa Pajusalu ja narvalane Jevgenia Rõndina. Ka nüüd sõudsid nad kahesel ning edestasid kindlalt kõiki konkurente.
Noorsõudjate selle hooaja põhieesmärgiks on Hiinas Pekingis 8.-11. juulil toimuvad maailmameistrivõistlused.
VAHUR MÄE/EESTI SÕUDELIIT
|ESTSOFT|